Ietsie kleins | SARIE
“Maar met – of sonder – ietsie kleins is jy ’n fees vir die oog!” probeer jy.
Presies, sê sy. Dis nie dat sy ondankbaar wil klink nie, maar die probleem met ietsie kleins is dat dit meer van ’n present vir jóú is as vir haar – met of sonder stilettos – want die een wat die meeste plesier daaruit kry, is jy, jy kan nie ophou kyk nie.
’n Mens kry verskillende modelle, sê sy, en siende dat jy bonus gekry het …
Ja, met dié Russell Hobbs, som sy op, sal ons ons eie, persoonlike barista – koffiemaker van formaat – in die kombuis hê.
Jy dink. Nie? Jy begin sommetjies maak in jou kop. Daar’s soveel dae in die jaar, soveel koffiewinkels in die stad, ’n eenvoudige cappuccino kos soveel, as ’n mens nou vat dat julle soveel … hoe lank sal dit dan neem om Russell Hobbs as ’t ware af te betaal deur besparing op koffie in koffiewinkels?
“Sê net weer, wat kan die ding alles doen? Kry ’n mens ’n model wat muffins en chocolate brownies ook kan maak?” Anders gaan dit nie help nie …